ŽIADOSŤ O NENÁVRATNÝ FINANČNÝ PRÍSPEVOK

Príloha 1 –Opis projektu	

Názov projektu:	Aktivácia uchádzačov o zamestnanie	
Žiadateľ:	Ústredie práce, sociálnych vecí a rodiny 	
Celkové výdavky projektu (SKK):	35 000 000,- Sk	
Požadovaná výška NFP (SKK):	35 000 000,- Sk	
Dĺžka realizácie aktivít projektu (mesiace):	44	
Umiestnenie projektu (NUTS III):	Bratislavský kraj	

Programové obdobie 2007 – 2013

Obsah

1. Úvod
Názov projektu:  Aktivácia uchádzačov o zamestnanie

Umiestnenie projektu: Samosprávny kraj / katastre obcí
Bratislavský kraj

1.1 Hlavné ciele
Špecifické ciele (výsledky projektu):
1.  Zvýšenie podielu uchádzačov o zamestnanie zapojených do dobrovoľníckej služby a ich následné začleňovanie na existujúcom trhu práce. 
2.  Zvýšenie zainteresovanosti právnických a fyzických osôb na miestnej úrovni pri vykonávaní dobrovoľníckej služby. 
3. Zvýšenie  podielu  dlhodobo nezamestnaných uchádzačov o zamestnanie zapojených do menších obecných služieb pre obec, obnova ich pracovných zručností a následné začleňovanie na existujúcom trhu práce.
4.  Zvýšenie  zainteresovanosti  obcí a  obcou  zriadených organizácii  na miestnej úrovni pri vykonávaní dobrovoľníckej služby. 

Cieľ projektu: 
            1.   Aktivácia uchádzačov o zamestnanie vykonávaním dobrovoľníckej činnosti, ktorej cieľom je získanie praktických skúseností pre potreby trhu práce. 
            2. Aktivácia dlhodobo nezamestnaných uchádzačov o zamestnanie, ktorý sú poberateľmi dávok v hmotnej núdzi vykonávaním menších obecných služieb pre obec. 

1.2 Žiadateľ
           Všeobecné informácie o žiadateľovi: 
Názov žiadateľa:                          Ústredie práce, sociálnych vecí a rodiny
Právna forma:                               rozpočtová organizácia
IČO:                                              30794536
IČ DPH:                                        - 
Sídlo žiadateľa:                            Špitálska  8, 812  67  Bratislava
Číslo bankového účtu:                 7000176235/8180

Organizácia v pôsobnosti žiadateľa vo vzťahu k projektu: Úrady práce, sociálnych vecí a rodiny so sídlom: 

Úrady PSVR	Úrady PSVR	Úrady PSVR	
Bratislava	Malacky	Pezinok	

2. Účelnosť navrhovaného projektu

2.1 Krátky popis existujúcej situácie (max. v rozsahu 1 strany formátu A4)

a) Určenie cieľových skupín / užívateľov výsledkov projektu
b) Charakteristika cieľových skupín / užívateľov výsledku projektu podľa pohlavia, veku,     postavenia na trhu práce, dosiahnutého vzdelania a zraniteľnosti 
c) Charakteristika potrieb cieľovej skupiny
d) Súčasná situácia v oblastiach súvisiacich s výstupmi, výsledkami a dopadmi 
projektu 

Od roku 2004 v Slovenskej republike (ďalej len SR) dochádza k postupnému znižovaniu miery nezamestnanosti a poklesu počtu evidovaných uchádzačov o zamestnanie (ďalej len UoZ).  Bratislavsky kraj má oproti ostatným krajom SR relatívne nízku nezamestnanosť, avšak nedostatok vhodných pracovných príležitostí pre UoZ vzhľadom na ich vzdelanie a ostatné subjektívne a objektívne dôvody, negatívne  ovplyvňuje možnosť získania pracovných skúseností potrebných pre uplatnenie sa na trhu práce, ktorého špecifické požiadavky sú na podstatne vyššej úrovni než v ostatných krajoch SR. 

Novodobým fenoménom pri klesajúcej nezamestnanosti sa stáva zvyšovanie podielu dlhodobo nezamestnaných uchádzačov o zamestnanie.  Stúpa počet uchádzačov o zamestnanie (ďalej len UoZ), ktorí sa v evidencii uchádzačov o zamestnanie nachádzajú viac než 10 rokov. Jedná sa najmä o UoZ bez vzdelania, so základným a učňovským vzdelaním. Dlhodobá nezamestnanosť rástla v posledných rokoch spolu s rastom celkovej nezamestnanosti, ale zatiaľ čo v súčasnosti celková miera nezamestnanosti klesá, podiel dlhodobej nezamestnanosti v celkovej nezamestnanosti rastie. 

Táto tendencia je zjavná aj v podmienkach SR. V posledných rokoch miera celkovej nezamestnanosti klesá, avšak narastá  podiel dlhodobej nezamestnanosti na celkovej miere nezamestnanosti. 

Dlhodobá nezamestnanosť  sa stáva zložitým sociálnym a ekonomickým  problémom. Čím dlhšie sú ľudia nezamestnaní, tým majú menšiu  nádej na opätovné zaradenie sa do pracovného procesu. Zároveň spôsobuje zmeny v štruktúre osobnosti. Dochádza k psychologickým premenám jedinca: zmena vo vnímaní času (rozbitie časovej štruktúry dňa – zmazanie rozdielov medzi prácou a voľným časom), emocionálna labilita, zníženie až strata sebadôvery, pocity úzkosti a bezmocnosti v extréme končiace samovraždami a iné. 

Následky dlhodobej nezamestnanosti na osobnosť človeka
Pracovné zručnosti sú súčasťou spoločenských zručností, a keď sa neprecvičujú, vyhasínajú. Do popredia vystupujú nižšie vývojové formy správania. Nezamestnanosť vyvoláva u nezamestnaných jedincov chronickú dezorganizáciu života, nestabilitu rodiny, vyšší výskyt samovrážd, duševné depresie, kriminálne delikty, nadmerné pitie alkoholu či užívania drog a ďalšie patologické procesy (kríza hodnôt, úpadok úcty k autoritám, rozklad občianskej spoločnosti, krízu rodiny). Dlhodobá nezamestnanosť zároveň spôsobuje zmeny v štruktúre osobnosti. 

Prevažná väčšina nezamestnaných patrí k  poberateľom dávok v hmotnej núdzi a príspevkov k dávkam v hmotnej núdzi. Veľká časť tejto skupiny občanov má malú, resp. žiadnu motiváciu začleniť sa na trh práce. Dlhodobo zostávajú v záchrannej  sociálnej sieti bez intervencie, ktorá by im napomohla opätovne sa zaradiť na trh práce a do spoločenského diania, vrátane zvýšenia ich motivácie sám sa podieľať  na riešení  svojej sociálnej situácie.  

Aktivačnú činnosť  UoZ nemožno chápať ako nástroj, ktorého cieľom je zamestnávať UoZ, práve naopak aktivačnú činnosť je potrebné vnímať ako nástroj, ktorého cieľom je sprostredkovanie zmysluplnej činnosti pre UoZ a dlhodobo nezamestnaných UoZ,  s cieľom aktivizácie ich vlastných síl na riešenie vlastnej sociálnej situácie a poskytnutie možností získania praktických skúseností, resp. obnovu praktických skúseností  potrebných pre uplatnenie sa na trhu práce. Za dlhodobo nezamestnaného UoZ sa považuje občan, ktorý je vedený v evidencii uchádzačov o zamestnanie najmenej 12 mesiacov z predchádzajúcich 16 mesiacov. 

Tab. 1

Cieľová skupina:	Charakteristika	Početnosť:	
Uchádzači o zamestnanie	V zmysle § 6   č. 5/2004 Z.z.  zákona o službách zamestnanosti a o zmene a doplnení niektorých zákonov v znení neskorších predpisov (ďalej len zákon o službách zamestnanosti) – stav k 31.12.2007
	7 280 	
Právnické a fyzické osoby,	ktorí sú  v zmysle ods. 2 § 52a  oprávnení organizovať dobrovoľnícku službu.		
Dlhodobo nezamestnaní,  	ktorí sú zároveň poberateľmi dávok v hmotnej núdzi a príspevkov k dávke v hmotnej núdzi – stav k 31.12.2007	1 530	
Obce 	v zmysle zákona o obecnom zriadení	73	
            
2.2 Predpokladaná situácia v budúcnosti
Očakávaný stav v oblastiach súvisiacich s výstupmi, výsledkami a dopadmi projektu
Tab. 2
Tab. 2
Typ	Názov	Merná jednotka	Východisko	Plán	
			hodnota	rok	hodnota	rok	
Výsledok	Počet umiestnených UoZ                           na aktivačnej činnosti formou dobrovoľníckej služby	osoba	0	2007	578	2011	
	Počet umiestnených UoZ                            na aktivačnej činnosti formou menších obecných služieb pre obec	osoba	1 372	2007	606	2011	
	Počet poskytnutých príspevkov                      na dobrovoľnícku službu v rámci realizácie projektu	príspevok	0	2007	6 936	2011	
	Počet poskytnutých príspevkov                       na aktivačnú činnosť formou menších obecných služieb pre obec v rámci realizácie projektu	príspevok	8 232	2007	3 636	2011	
	Počet evidovaných UoZ,                              ktorí sa projektom zamestnali                        - občania vedení v evidencii uchádzačov o zamestnanie najmenej 12 mesiacov z predchádzajúcich 16 mesiacov (ďalej len "dlhodobo nezamestnaný občan")
	počet	229	2007	118	2011	
Dopad	Percentuálna miera úspešnosti osôb zúčastnených na aktivačnej činnosti formou dobrovoľníckej služby umiestnenia na trhu práce 6 mesiacov od ukončenia aktivačnej činnosti formou dobrovoľníckej služby	%	0	2007	10	2011	
	Percentuálna miera úspešnosti umiestnenia osôb zúčastnených                 na aktivačnej činnosti formou menších obecných služieb pre obec na trhu práce do 6 mesiacov od ukončenia aktivačnej činnosti formou menších obecných služieb pre obec	%	10	2007	10	2011	
	Počet udržaných pracovných miest, udržaných minimálne 1 rok po skončení aktivity.
	počet	Nesleduje sa	2007	1 18	2011	

Vyššia percentuálna miera úspešnosti osôb zúčastnených na aktivačnej činnosti formou menších obecných služieb pre obec je nereálna, nakoľko sú na tento nástroj aktívnej politiky trhu práce zaraďovaní  dlhodobo  nezamestnaní UoZ bez vzdelania, so základným vzdelaním  a s nedokončením učňovským vzdelaním. 

2.3 Ďalšie využitie výstupov a výsledkov projektu (max. 1 strana formátu A4)
(uveďte budúce akcie/projekty závislé v príslušnej oblasti /regióne závislé na existencií jeho výsledkov predkladaného projektu. Uveďte možnosť realizácie obdobného projektu /v rámci toho istého regiónu alebo mimo neho/ s použitím výstupov projektu).

Aktivačná činnosť formou dobrovoľníckej služby a Aktivačná činnosť formou menších obecných služieb pre obec  je  obligatórnym  nástrojom aktívnej politiky trhu práce v zmysle § 52a a § 52 zákona o službách zamestnanosti. V súčasnej dobe patrí aktivačná činnosť medzi najčastejšie využívané nástroje aktívnej politiky trhu práce na riešenie nezamestnanosti uchádzačov o zamestnanie, resp. na zvýšenie motivácie uchádzačov o zamestnanie udržiavať si  svoje pracovné návyky. 

Cieľom tohto projektu je vybudovať nástroj na efektívne a účelné  preklenutie obdobia, po ktoré je UoZ v evidencii uchádzačov o zamestnanie. Pod pojmom efektívne a účelné preklenutie považujeme získanie praktických skúseností, ktoré napomôžu uchádzačovi o zamestnanie uplatniť sa na trhu práce. Zároveň vybudovať nástroj na podporu udržania pracovných návykov dlhodobo nezamestnaných UoZ, ktorí sú poberateľmi dávok v hmotnej núdzi a príspevkov k dávke v hmotnej núdzi. 

Tieto nástroje aktívnej politiky trhu práce bude Ústredie práce, sociálnych vecí a rodiny (ďalej len Ústredie)  a úrady práce, sociálnych vecí a rodiny (ďalej len úrady) realizovať, vrátane jeho financovania, i  po skončení implementácie projektu spolufinancovaného z prostriedkov Európskeho sociálneho fondu. 

2.4 Prínos realizácie projektu (max. 1 strana formátu A4)
Prínos resp. súlad projektu s vecne príslušnými strategickými a plánovacími dokumentmi (PHSR kraja a regiónu, ÚP VÚC, ÚP obce, Národné stratégie – rezortné)

Projekt je vypracovaný v súlade so zameraním Národného strategického referenčného rámca  a Operačného programu Zamestnanosť a sociálna inklúzia a svojim zameraním korešponduje aj s cieľmi  nasledujúcich kľúčových dokumentov: Lisabonská stratégia, Európska stratégia zamestnanosti, Strategické usmernenia Spoločenstva, Stratégia konkurencieschopnosti Slovenska do roku 2010 a na ňu nadväzujúce Akčné plány, Národný program reforiem Slovenskej republiky.  Projekt prispieva k napĺňaniu cieľov vedúcich k rastu konkurencieschopnosti regiónov a ich trvalo udržateľnému rozvoju prostredníctvom zvyšovania zamestnanosti znevýhodnených skupín na trhu práce.

Prínos k horizontálnym prioritám:  
-   priorita Podpora zamestnanosti a sociálnej inklúzie a budovanie kapacít v BSK– je zameraná na tvorbu nových pracovných miest s osobitným zreteľom na vzdelanostnú spoločnosť, na podporu sociálnej inklúzie a zosúladenie pracovného a rodinného života, budovanie kapacít a technickú pomoc. V rámci prioritnej osi sú podporované všetky ľudské zdroje nachádzajúce sa na trhu práce, ako aj podniky ktoré poskytujú pracovné miesta pracovnej sile.

3. Navrhované riešenie
3.1 Základné predpoklady

Vzhľadom na skúsenosti Ústredia a úradov s implementáciou národných projektov v rámci programového obdobia 2004 – 2006 sú naplnené základné predpoklady úspešnej implementácie projektu.  

Základné predpoklady pre realizáciu sú vytvorené aj legislatívnym rámcom:
•	Zákon č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov, vrátane jeho noviel
•	Zákon č. 453/2003 Z.z. o orgánoch štátnej správy v oblasti sociálnych vecí a rodiny a služieb zamestnanosti a o zmene a doplnení niektorých zákonov v znení neskorších predpisov
•	Zákon č. 599/2003 Z.z. o pomoci v hmotnej núdzi a o zmene a doplnení niektorých zákonov v znení neskorších predpisov

3.2 Navrhované aktivity projektu
Aktivity projektu:
Hlavné aktivity (odporúča sa max. počet 8 hlavných aktivít) - jednotlivé činnosti/etapy tvoriace aktivitu vrátane míľnikov (ak relevantné), ukazovateľ výstupu na začiatku a konci aktivity, zabezpečenie realizácie (dodávka prác, tovarov a služieb, vlastná činnosť, činnosť partnera), účastníkov aktivity (z cieľových skupiny) ak relevantné.
Podporné aktivity

Tab. 3
Aktivita	Väzba na merateľný ukazovateľ výsledku	Merná jednotka	Počet jednotiek	
1.  Poskytovanie príspevku právnickým a fyzickým osobám organizujúcim dobrovoľnícku službu a uchádzačom o zamestnanie vykonávajúcim dobrovoľnícku službu a poskytovanie príspevku obciam a obcou zriadením organizáciám organizujúcim aktivačnú činnosť formou menších obecných služieb pre obec a uchádzačom o zamestnanie vykonávajúcim aktivačnú činnosť formou menších obecných služieb pre obec	Počet poskytnutých príspevkov 	príspevok	10 572	
2.  Riadenie projektu	Počet umiestnených UoZ na aktivačnú činnosť formou dobrovoľníckej služby 	osoba	578	
	Počet dlhodobo nezamestnaných UoZ umiestnených na aktivačnú činnosť formou menších obecných  služieb pre obec	osoba	606	
3.  Publicita a informovanosť	Počet  UoZ umiestnených na aktivačnú činnosť  formou dobrovoľníckej služby a počet dlhodobo nezamestnaných UoZ umiestnených na aktivačnú činnosť formou menších obecných  služieb pre obec	osoba	1 184	

Aktivita č. 1 
Ústredie a úrady budú aktivitu realizovať podľa:
a) § 52a zákona o službách zamestnanosti – príspevok na aktivačnú činnosť formou dobrovoľníckej služby 
Dobrovoľnícku službu bude UoZ vykonávať v rozsahu 20 hodín týždenne nepretržite najviac počas šiestich kalendárnych mesiacov u právnickej alebo fyzickej osoby, ktorá vykonáva činnosť podľa odseku 1 § 52a zákona o službách zamestnanosti a nevykonáva ju za účelom dosiahnutia zisku. 

Úrady  budú poskytovať právnickej alebo fyzickej osobe príspevok na jedného UoZ, ktorý u neho vykonáva dobrovoľnícku službu mesačne najviac vo výške 7% z celkovej ceny práce na úhradu časti nákladov, ktoré súvisia s vykonávaním dobrovoľníckej služby a na úhradu časti celkovej ceny práce zamestnanca, ktorý organizuje dobrovoľnícku službu, mesačne najviac vo výške 3% z celkovej ceny práce, vypočítanej z priemernej mzdy zamestnanca v hospodárstve SR za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje. 

Príspevok sa bude krátiť v závislosti od počtu odpracovaného pracovného času UoZ v danom kalendárnom mesiaci. Zároveň budú úrady poskytovať UoZ paušálny príspevok vo výške životného minima, ktorý bude taktiež krátený v závislosti od odpracovaného pracovného času v danom kalendárnom mesiaci. Presný počet bude súčasťou metodiky k implementácii národného projektu. 

Príspevok na aktivačnú činnosť formou dobrovoľníckej služby bude poskytovaný UoZ vykonávajúcemu dobrovoľnícku službu a právnickej alebo fyzickej osobe organizujúcej dobrovoľnícku službu s účinnosťou od 1.5.2008. 

b)  § 52 zákona o službách zamestnanosti – príspevok na aktivačnú činnosť formou menších obecných služieb pre obec
Aktivačnú činnosť formou menších obecných služieb pre obec bude UoZ vykonávať v rozsahu 20 hodín týždenne nepretržite najviac počas šiestich kalendárnych mesiacov, s možnosťou jej opakovaného vykonávania najviac počas ďalších šiestich kalendárnych mesiacov. Aktivačnú činnosť formou menších obecných služieb pre obec môže vykonávať len obec. Úrady  budú poskytovať obci príspevok na jedného UoZ , ktorý u neho vykonáva aktivačnú činnosť službu mesačne najviac vo výške 7% počas prvých šiestich mesiacov a najviac vo výške 4% počas ďalších šiestich mesiacov na úhradu časti nákladov, ktoré súvisia s vykonávaním menších obecných služieb pre obec a na úhradu časti celkovej ceny práce zamestnanca, ktorý organizuje menšie obecné služby pre obec, mesačne najviac vo výške 3% z celkovej ceny práce, vypočítanej z priemernej mzdy zamestnanca v hospodárstve SR za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje.  

Príspevok sa bude krátiť v závislosti od počtu odpracovaného pracovného času UoZ v danom kalendárnom mesiaci. UoZ, ktorý sa bude zúčastňovať  aktivačnej činnosti formou menších obecných služieb pre obec má nárok na aktivačný príspevok podľa zákona o pomoci v hmotnej núdzi.

Príspevok na aktivačnú činnosť formou menších obecných služieb pre obec je možné poskytovať obciam s účinnosťou od 11/2008 – podpisovanie dohôd medzi  úradom PSVR a obcou, pričom úhrada príspevku obci je možná  s účinnosťou od 1.1.2009. 
Tab. 4

Názov partnera:	Právna forma partnera:	Prínos partnera pre projekt	
1.  - - - - - - - - - - - – - - - - -
			
2.    - - - - - - - - – - - - - - - - -